stanford-oval/wikipedia huggingface dataset:
Mary Breen

Mary Patricia Breen (3. tammikuuta 1933 Randwick – 1. lokakuuta 1977 Cremorne) oli australialainen kuulantyöntäjä. Hänen ennätyksensä on 14,01 metriä vuodelta 1962. Breen edusti Australiaa Melbournen kesäolympialaisissa 1956, muttei päässyt finaaliin.
Batyskafi

Triesten rakennepiirros.
Batyskafi (kreik. bathos (syvyys) ja skaphos (alus)) on Auguste Piccardin kehittämä itsenäisesti sukeltava, moottoroitu syvänmeren sukellusalus.
Rakenne

Suurikokoinen kelluketankki on täytetty bensiinillä, joka on helposti saatavilla oleva paineenkestävä kellutusneste. Bensiinin paineenkestävyyden ansiosta kelluketankki on rakenteeltaan kevyt, veden paineen kohdistuessa bensiiniin. Kelluvuutta on helppo säätää päästämällä säätötankkeihin bensiiniä raskaampaa vettä. Sen miehistötilana on kelluketankin alle kiinnitetty batysfääri.
Sukellettaessa batyskafin ilmasäiliöihin päästetään vettä, mutta suuret sukellussyvyydet estävät paineilman käytön sukellusveneitten tapaan sukelluksista nousemiseksi. Tämän vuoksi batyskafi on varustettu painolastina toimivilla rautahaulisäiliöillä, joista lasketaan pois nousuun vaadittava määrä hauleja. Tätä säädellään sähkömagneeteilla, jotka sähkövian sattuessa lakkaavat toimimasta ja alus nousee automaattisesti pintaan painolastin valuessa painovoiman vaikutuksesta ulos säiliöistä. Aluksen työntömoottoreina on akkukäyttöiset sähkömoottorit.
Historia

Auguste Piccard rakennutti 1946–1948 Belgiassa ensimmäisen batyskafin, FNRS-2:n (Fonds National de la Recherche Scientifique). Piccardin toinen batyskafi oli 1953 vesillelaskettu Trieste, jonka Yhdysvaltain laivasto osti  1958. Jacques Piccard  ja luutnantti Don Walsh laskeutuivat 1960 aluksella Mariaanien haudan syvimpään kohtaan, 10 911 metrin syvyyteen.
Aiheesta muualla

Wikimedia Commonsissa on kuvia tai muita tiedostoja aiheesta .
US Navy Historical Center: Trieste (Arkistoitu – Internet Archive)
US Navy Historical Center: Bathyscaphe Trieste (1958-1963) (Arkistoitu – Internet Archive)
Batyskafi Trieste (Arkistoitu – Internet Archive)
US Navy Historical Center: Trieste II
Trieste II (Arkistoitu – Internet Archive)
FNRS 3
L'Archimède
Animaatio batyskafin toiminnasta.
Batyskafi Trieste noin vuonna 1958-1959
Bangkok Addiction

| Bangkok Addiction Defuse |
| --- | --- | --- |

Studioalbumin tiedot
 Julkaistu: 4. maaliskuuta 2011
 Formaatti: CD
 Tyylilaji: hard rock
 Levy-yhtiö: Fastball Music
Defusen muut julkaisut
| Defuse 2006 | Bangkok Addiction 2011 |   |
Bangkok Addiction on suomalaisen hard rock -yhtye Defusen toinen studioalbumi, joka julkaistiin 4. maaliskuuta 2011.
Kappaleet

Overtake
Back to the Underground
Adrift
Cross the Line
On Your Blind Side
Flying Colours
Melting Sky
Evil Soul
Grace the Devil
Done My Time
Deep Red Dead End
Kokoonpano

Jani "Hylzy" Hyvärinen – laulu
Tero Karjalainen – basso
Timo Hämäläinen – kitara
Arto Ahonen – kitara
Jerkko Tapaninen – rummut
Arvostelut

Imperiumi.net: 6‎–
Lammaszine:
Aiheesta muualla

Bangkok Addiction discogs.com -sivustolla
Beeta-2-agonistit

β2-agonistit on lääkeryhmä, jota käytetään astman ja muiden keuhkosairauksien hoitoon. Ne vaikuttavat β2-reseptoreihin.
β2-agonistit on kehitetty adrenaliinista, ja ne ovat tehokkaimpia lääkkeitä korjaamaan keuhkoputkien sileän lihaksen supistumista. Inhaloitavat β2-agonistit, kuten nopeavaikutteiset fenoteroli, formoteroli, salbutamoli, terbutaliini ja pitkävaikutteiset formoteroli ja salmeteroli vaikuttavat suoraan hengitysteiden sileään lihakseen. Niiden vaikutus on voimakas, vaikka inhaloitu annos on pieni.
Lievässä astmassa pyritään välttämään β2-agonistien käyttöä, sillä niiden jatkuva käyttö saattaa huonontaa lääkevastetta. Pitkävaikutteiset β2-agonistien kanssa on käytettävä samalla tulehduslääkitystä. Kerta-annokset pyritään pitämään pienenä ja näin yleensä haittavaikutukset, kuten lihasvapina ja sydämentykytys, jäävät pienemmäksi.
Lievää astmaa ja keuhkoputkien hyperreaktiivisuutta on erityisesti kestävyysurheilijoilla enemmän kuin tavallisilla ihmisillä. Sen hoitoa vaikeuttaa dopingsäännöt, sillä suurina annoksina otettavat β2-agonistit ovat kiellettyjä sekä harjoitus- että kilpailukaudella. Osa hengitettävistä aineista ovat sallittuja, jos urheilijalla on todettu astma. β2-agonisteja käytetään myös dopingaineina niiden hengitysteitä rentouttavan ja anabolisten vaikutusten takia. β2-agonistien vaikutus suorituskykyyn on kuitenkin kyseenalainen.
Bo-Göran Ekholm

Bo-Göran Ekholm (s. 7. tammikuuta 1946 Kristiinankaupunki) on suomalainen taloustieteilijä. Hän oli Svenska handelshögskolanin laskentatoimen professori vuodesta 1985.
Beeta-amyloidi

Beeta-amyloidin osittain laskostunut muoto.
Beeta-amyloidi tai Aβ on proteiini, 39–42 aminohapon ketju, joka jää jäljelle amyloidiprekursoriproteiinin siirtäessä kohdeproteiinin soluun.
Beta-amyloidi on peptidi joka suojaa raskasmetallien aiheuttamalta oksidaatiostressiltä (ROS), osallistuu kolesterolin kuljettamiseen ja lisäksi saattaa olla transkriptiotekijä. Myös elimistön immuunipuolustusjärjestelmä tuottaa beeta-amyloidiplakkia virusten ja bakteerien ympärille tuhotakseen ne. Plakkia pidettiin aiemmin liukeamattomana, mutta nyt on havaittu, että elimistö kykeneekin poistamaan sitä etenkin unen aikana, jolloin selkäydinneste huuhtelee tehokkaasti beeta-amyloidia pois aivoista.
Naisten aivoihin alkaa kertyä amyloidiplakkia vaihdevuosien aikana ja plakin kertyminen jatkuu  myös vaihdevuosien jälkeen. Alzheimerin tautia sairastavien aivoissa on paljon amyloidiplakkia. Amyloidihypoteesi, jonka mukaan Alzheimerin tauti johtuisi amyloidiplakin kertymisestä aivoihin, on ollut näihin päiviin asti suosituin Alzheimerin taudin selitysmalli.
Koe-eläimillä on testattu kantasolun siirtämistä terveestä luuytimestä sairastuneeseen luuytimeen. Siirretty kantasolu on tällöin nopeuttanut aivoihin kertyneen beta-amyloidin hajoamista.[lähde? ] selvennä
Mary Black

Mary Black vuonna 2005
Mary Black (s. 22. toukokuuta 1955 Dublin) on irlantilainen laulaja.
Black syntyi musikaaliseen perheeseen, jossa isä soitti viulua ja äiti lauloi. Lapsena Black lauloi veljeltään oppimiaan kansanlauluja. Varttuessaan hän alkoi esiintyä sisarustensa kanssa pienillä klubeilla Dublinin seudulla. Kansanmusiikkivaikutteisen musiikin ohella Black on tulkinnut nykyaikaisia genrejä, kuten bluesia, rockia, jazzia, countrya ja soulia. Hän toimi General Humbert -kansanmusiikkiyhtyeessä, kunnes julkaisi vuonna 1982 debyyttialbuminsa Mary Black, joka ylsi Top Five -listalle Irlannissa ja sai Irish Independent Arts Award for Musicin. Alec Finnin kutsumana Black liittyi De Dannan -yhtyeeseen, jossa toimi kolmen vuoden ajan. Vuonna 1984 hän osallistui laulajana ja tuottajana Black's Family Favourites -albumin tekoon. Poptyylisen albumin Without the Fanfare tuotti Blackille Declan Sinnott. Irish Rock Music Awards -äänestyksessä Black valittiin "parhaaksi naisartistiksi" vuosina 1987 ja 1988. Albumi No Frontiers (1989) teki hänestä suositun myös Yhdysvalloissa. Lisäksi hän lähti menestyksekkäälle Japanin-kiertueelle.
Black julkaisi 1990-luvulla lukuisia albumeita, joihin kuuluivat Babes in the Wood (1991), The Holy Ground (1993) ja hänen ensimmäinen yhdysvaltalainen levytyksensä, poptyylinen Shine (1997). Sitä seuranneella Speaking with the Angel -albumilla Black palasi kansanmusiikkivaikutteisiin. Vuonna 2005 Blackilta ilmestyi Isossa-Britanniassa albumi Full Tide, jossa oli uusien alkuperäisten kappaleiden lisäksi cover Bob Dylanin laulusta "Lay Down Your Weary Tune". Yhdysvalloissa tämä albumi ilmestyi vuonna 2006. Black esiintyi vuonna 2009 Steve Martinin levyllä The Crow: New Songs for the 5-String Banjo. Vuonna 2011 Blackilta ilmestyi studio-LP Stories from the Steeples ja vuonna 2017 Sings Jimmy MacCarthy.
Black on naimisissa Dara Recordsille työskennelleen Joe O'Reillyn kanssa. Hänellä on kolme lasta: Conor, Danny ja Roisin. Danny O'Reilly on The Coronas -yhtyeen keulahahmo, ja Roisin toimii laulaja-lauluntekijänä nimellä Róisín O. Vuonna 2014 Black julkaisi omaelämäkertateoksen Down the Crooked Road.
Marne

| Marne |
| --- | --- |
 Chalifert, satama Marnessa
Alkulähde:  Champagne-Ardenne
Laskupaikka:  Seine
Maat:   Ranska
Pituus:  525 km
Virtaama:  100 m³/s
Valuma-alue:  12 800 km²

Marne on Seinen suurin sivujoki Ranskassa itään ja kaakkoon Pariisista. Joki on pituudeltaan noin 525 kilometriä. Sen mukaan on nimetty departementit Haute-Marne, Marne, Seine-et-Marne ja Val-de-Marne.
Marne alkaa Langresin tasangolta ja virtaa kohti pohjoista, kunnes kääntyy itään Saint-Dizierin ja Châlons-en-Champagnen välillä liittyen Seineen Charentonissa hiukan ylävirtaan Pariisista.
Champagnen alueella osa joen virtauksesta johdetaan tekojärven (Lac du Der-Chantecoq) kautta, jolla pyritään säätelemään virtaamaa ja estämään alajuoksun tulviminen tai matala vedentaso.
Marnella käytiin kaksi taistelua ensimmäisessä maailmansodassa. Ensimmäinen Marnejoen taistelu, joka oli yksi sodan käännekohtia, käytiin 1914 ja toinen taistelu 1918.
Länsi-Pommerin voivodikunta

| Länsi-Pommerin voivodikunta Województwo zachodniopomorskie |
| --- | --- |
 Warszewon kukkuloita
 Lippu:  Vaakuna
 Voivodikunnan sijainti Puolassa
 Koordinaatit: 53°36′00″N, 15°32′00″E 
Valtio:  Puola
Piirivapaita kaupunkeja:  3
Piirikuntia:  18
Hallinto:  
 – hallinnollinen keskus:  Szczecin
Pinta-ala:  22 892,48 km²
Väkiluku (2015):  1 710 482
 – väestötiheys:  74,7 as./km²
Lyhenteet:  
 – rekisterikilven tunnus:  Z
 – ISO 3166:  PL-ZP
 
Voivodikunnan internetsivut
Länsi-Pommerin voivodikunta (puol. Województwo zachodniopomorskie, saks. Woiwodschaft Westpommern) on yksi Puolan 16 läänistä eli voivodikunnasta. Lääni sijaitsee Puolan luoteisosassa ja kattaa lähes kokonaan historiallisen Taka-Pommerin alueen sekä Etu-Pommerin itäisimmän osan. Alue siirtyi Puolalle Saksalta toisen maailmansodan jälkeisissä rajanmuutoksissa. Voivodikunnassa on arviolta 1 710 482 asukasta (vuonna 2015) ja sen pinta-ala on 22 892,48 neliökilometriä.
Länsi-Pommerin läänin rajaläänejä ovat Lubuszin voivodikunta etelässä, Ison-Puolan voivodikunta kaakossa ja Pommerin voivodikunta (historiallinen Vähä-Pommeri) idässä. Pohjoisessa voivodikunta rajoittuu Itämereen, lännessä sen naapureita ovat Saksan puolella Brandenburgin ja Mecklenburg-Etu-Pommerin osavaltiot.
Länsi-Pommerin voivodikunta muodostui, kun Szczecinin ja Koszalinin voivodikunnat yhdistettiin paikallishallinnon uudistuksessa vuonna 1999. Läänin pääkaupunki on Szczecin.
Hallinto

Länsi-Pommeri koostuu 18 piirikunnasta (puol. powiat) ja kolmesta piirikunnista erillisestä kaupungista.
Hallinto > Kaupungit

Szczecin (saks. Stettin), 410 809 asukasta
Koszalin, 107 783 asukasta
Świnoujście (saks. Swinemünde), 40 899 asukasta
Hallinto > Piirikunnat

| 0 | 1 | 2 |
| --- | --- | --- |
|  Białogard  (48 241 asukasta)  Choszczno (50 066)  Drawsko (58 073)  Goleniów (78 738)  Gryfice (60 773)  Gryfino (82 813)  |   Kamień  (47 604)   Kołobrzeg 76 089   Koszalin (64 087)   Łobez (38 232)   Myślibórz (67 412)   Police (64 147)   |   Pyrzyce (39 931)   Sławno (57 643)   Stargard (119 402)   Szczecinek (77 232)   Świdwin (48 920)   Wałcz (54 639)  |
Aiheesta muualla

Kuvia tai muita tiedostoja aiheesta Länsi-Pommerin voivodikunta Wikimedia Commonsissa
Puolan voivodikunnat
Ala-Karpatia
Ala-Sleesia
Kujavia-Pommeri
Łódź
Lublin
Lubusz
Länsi-Pommeri
Masovia
Opole
Podlasia
Pommeri
Sleesia
Iso-Puola
Świętokrzyskie
Vähä-Puola
Warmia-Masuria
Länsi-Pommerin piirikunnat
Marne (täsmennyssivu)

Marne tarkoittaa muun muassa seuraavia:
Marne, Seinen sivujoki Ranskassa
Marne, departementti Ranskassa
Marnen taistelu, ensimmäinen Marnen taistelu ensimmäisessä maailmansodassa käytiin 5.–12. syyskuuta 1914
Marne-la-Vallée, uusi kaupunki Pariisin lähellä Ranskassa
De Marne, kunta Groningenin provinssissa Alankomaissa
Marne, näyttelijä Mailis Vaajan käyttämä taiteilijanimi
HMS Marne (1915), Amiraliteetin M-luokan hävittäjä
HMS Marne (G35), M-luokan hävittäjä.
Marne (1746), gabare
Marne (1806), flöitti
Marne (1826), 24-tykkinen korvetti
Marne (1854), 4-tykkinen kuljetusalus
Marne (1916), aviso
Marne (M442), miinanraivaaja
Marne (A630), Durance-luokan tankkeri
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Marne”, voi hakea sivunnimihaulla, laajalla sivunnimihaulla tai tekstihaulla.
Bermuda kesäolympialaisissa 2008

Bermuda osallistui Pekingin olympialaisiin 2008 kuuden urheilijan joukkueella. Lipunkantajana avajaisissa toimi ratsastaja Jillian Terceira.
Joukkue > Ratsastus

Jillian Terceira
Joukkue > Triathlon

Flora Duffy – Naisten triathlon
Joukkue > Uinti

Roy-Allan Burch – Miesten 100 metrin vapaauinti
Kiera Aitken – Naisten 100 metrin selkäuinti
Joukkue > Yleisurheilu

Tyrone Smith – Miesten pituushyppy
Arantxa King – Naisten pituushyppy
Boom Gaspar

Boom Gaspar
Kenneth E. Gaspar (s. 4. helmikuuta 1953 Waimanalo Havaiji Yhdysvallat), paremmin tunnettu nimellä Boom Gaspar, on yhdysvaltalainen muusikko. Hän on soittanut koskettimia Pearl Jamissa vuodesta 2002 alkaen. Ennen Pearl Jamia hän soitti useammissa paikallisissa kokoonpanoissa.
Pearl Jam
| --- | --- |
Studioalbumit::   Ten  Vs.  Vitalogy  No Code  Yield  Binaural  Riot Act  Pearl Jam  Backspacer  Lightning Bolt  Gigaton  Dark Matter 
Livealbumit ja kokoelmat::   Live on Two Legs  Official Bootlegs  Lost Dogs  Live at Benaroya Hall  Rearviewmirror: Greatest Hits 1991–2003  Live in NYC 12/31/92  Live at Easy Street  Live at the Gorge 05/06 
Videot::   Single Video Theory  Touring Band 2000  Live at the Showbox  Live at the Garden  Immagine In Cornice 
Muuta::   Pearl Jam Twenty
Bnei Yehuda Tel Aviv FC

Bnei Yehuda Tel Aviv Football Club (hepr. ‏מועדון כדורגל בני יהודה תל אביב‎‎‎) on jalkapalloseura Tel Avivista. Seura pelaa maansa korkeimmalla sarjatasolla Ligat ha’Alissa. Israelin mestaruuden Bnei Yahuda on votitanut kaudella 1989–90.
Batman of the Future: Return of the Joker

| Batman of the Future: Return of the Joker> Batman Beyond: Return of the Joker |
| --- | --- |

Ohjaaja:  Curt Geda
Käsikirjoittaja:  Paul Dini Glen Murakami Bruce Timm
Tuottaja:  Alan Burnett Paul Dini Glen Murakami Bruce Timm
Säveltäjä:  Kristopher Carter
Leikkaaja:  Joe Gall
Pääosat:  Will Friedle Kevin Conroy Mark Hamill Angie Harmon Melissa Joan Hart
Valmistustiedot
Valmistusmaa:   Yhdysvallat
Tuotantoyhtiö:  Warner Bros. Animation
Levittäjä:  Warner Bros. Home Entertainment Netflix
Ensi-ilta:  12. joulukuuta 2000
Kesto:  74 min.
Alkuperäiskieli:  Englanti
Edeltäjä:  Batman ja Pakkasherra (1998)
Seuraaja:  Batman: Salaperäinen Batwoman (2003)
Aiheesta muualla
IMDb 
AllMovie
Infobox OKNimi-testi OK: 
Batman of the Future: Return of the Joker (Batman Beyond: Return of the Joker) on vuonna 2000 ensi-iltansa saanut animaatioelokuva. Elokuva on osa Batman of the Future-animaatiosarjan tarinaa ja on samalla kolmas DC-animaatiouniversumin elokuva. Sen ohjasi Curt Geda ja pääosassa esiintyivät Will Friedle, Kevin Conroy, Mark Hamill, Angie Harmon ja Melissa Joan Hart. Elokuva voitti yhteensä kolme palkintoa ja sai viisi ehdokkuutta vuonna 2001.
Juoni

Bruce Wayne saa kokea yllätyksen, kun Jokeri ilmestyy paikalle 40 vuoden tauon jälkeen, ja hän tietää kaiken Brucesta ja hänen menneisyydestään. Uusi Batman, Terry saa pikkuhiljaa selville tarinan alkuperäisen Batmanin viimeisestä ja kohtalokkaasta kohtaamisesta Jokerin kanssa, jossa Tim Drake (alias Robin) oli osallisena. Bruce ei enää halua Terryn olevan Batmanina, mutta kun Jokeri iskee lähes kohtalokkain seurauksin Brucen kimppuun, Terry ottaa roolinsa Batmanina takaisin ja lähtee tutkimaan Jokerin todellista henkilöllisyyttä.
Äänirooleissa

| 0 | 1 | 2 |
| --- | --- | --- |
|  Will Friedle  | … |  Terry McGinnis / Batman   |
|  Kevin Conroy  | … |  Bruce Wayne   |
|  Mark Hamill  | … |  Jokeri, Jordan Price   |
|  Angie Harmon  | … |  Barbara Gordon   |
|  Dean Stockwell  | … |  Tim Drake   |
|  Teri Garr  | … |  Mary McGinnis   |
|  Arleen Sorkin  | … |  Harley Quinn   |
|  Tara Strong  | … |  Batgirl   |
|  Mathew Valencia  | … |  Tim Drake / Robin   |
|  Melissa Joan Hart  | … |  Dee & Dee   |
|  Don Harvey  | … |  Chucko   |
|  Michael Rosenbaum  | … |  Ghoul   |
|  Henry Rollins  | … |  Bonk   |
|  Rachael Leigh Cook  | … |  Chelsea Cunningham   |
|  Frank Welker  | … |  Woof, Ace   |
|  Lauren Tom  | … |  Dana Tan   |
|  Mary Scheer  | … |  rouva Drake   |
|  Vernee Watson-Johnson  | … |  Joyce Carr   |
Palkinnot > Voitetut

Annie
2001: Erinomainen saavutus animaatioelokuvan tuottamisesta DVD:lle.
DVD Exclusive
2001: Paras animaatiohahmon esittäjä: Mark Hamill ja Bruce Timm (hahmon suunnittelu)
2001: Paras ääni: Tom Maydeck ja Robert Hargreaves
Palkinnot > Ehdokkuudet

Annie
2001: Erinomainen henkilökohtainen saavutus ääninäyttelemisessä miespuoliselta esiintyjältä animaatioelokuvassa: Mark Hamill
2001: Erinomainen henkilökohtainen saavutus animaatioelokuvan käsikirjoittamisessa: Paul Dini, Glen Murakami ja Bruce Timm
DVD Exclusive
2001: Paras animaatio videolla ensi-ilta: Alan Burnett,  Paul Dini, Glen Murakami ja Bruce Timm (tuottajat)
2001: Paras lavastus: Makoto Shiraishi
Aiheesta muualla

Batman of the Future: Return of the Joker Internet Movie Databasessa (englanniksi)
DC-animaatiouniversumi
| --- | --- |
Televisiosarjat:: Batman | Teräsmies | The New Batman Adventures | Batman Beyond | Static Shock | The Zeta Project | Justice League | Justice League Unlimited
Elokuvat:: Batman – Mustan kostajan paluu | Batman ja Pakkasherra | Batman of the Future: Return of the Joker | Batman: Salaperäinen Batwoman
Sarjakuvat:: The Batman Adventures | Superman Adventures | Justice League Adventures | Batman Beyond | Gotham Girls
Internetsarjat:: Gotham Girls
Videopelit:: Batman: The Animated Series | The Adventures of Batman & Robin | Superman | Batman Beyond: Return of the Joker | Batman: Chaos in Gotham | Batman: Gotham City Racer | Batman Vengeance | Superman: Shadow of Apokolips | Justice League: Injustice for All | Superman: Countdown to Apokolips | Batman: Rise of Sin Tzu | Justice League: Chronicles
Beeta-amanitiini

Beeta-amanitiinin rakenne.
Beeta-amanitiini eli β-amanitiini on kahdeksasta aminohaposta muodostuva syklinen peptidi ja amatoksiineihin kuuluva sienimyrkky. Beeta-amanitiinia on tietyissä kärpässienissä, esimerkiksi valkokärpässienessä ja kavalakärpässienessä.
Beeta-amanitiinin kemiallinen kaava on C39H53N9O15S, CAS-numero 21150-22-1 ja moolimassa 919,95 g/mol.
Aiheesta muualla

PubChem: Beeta-amanitiini (CID 2276)
Toxin and Toxin Target Database (T3DB): Amanitin, beta- (englanniksi)
Amatoksiinit
α-amanitiini
β-amanitiini
γ-amanitiini
ε-amanitiini
amanulliini
amanulliinihappo
proamanulliini
amaniini
amaninamidi
Mandatum Pankki

Mandatum Pankki Oyj oli suomalainen vuosina 1998–2001 toiminut pörssilistattu liikepankki.
Historia > Oy Mandatum Ab

Suomen Yhdyspankki perusti vuonna 1937 holding-yhtiö Oy Mandatum Ab:n. Yhtiötä käytettiin operaatioihin, joita ei voitu hoitaa pankin kirjanpidon kautta.
Historia > Mandatum & Co Oy

Mandatum & Co Oy perustettiin vuonna 1992 yhtiöittämällä Suomen Yhdyspankin yrityskauppoja järjestellyt investointipankkitoiminta. Björn Wahlroosista tuli yhtiön merkittävä omistaja.
Järjestelyssä vanhan Oy Mandatum Ab:n nimeksi tuli Tenor Oy. Tenor fuusioitiin Merita Pankkiin 1995.
Historia > Mandatum Pankki Oyj

Mandatum Pankki Oyj syntyi, kun Mandatum & Co ja Interbank fuusioitiin vuonna 1998. Uuteen pankkiin liitettiin myös Pankkiiriliike Protos. Pankin suurin osakkeenomistaja oli Björn Wahlroos.
Sampo-Leonia osti Mandatum Pankin osake-enemmistön ja pakkolunasti loput osakkeet vuonna 2001. Mandatum Pankki fuusioitiin Sampo Pankkiin.
Berkhamsted

| Berkhamsted |
| --- | --- |

 fiBerkhamsted 
 51°46′N, 0°34′W 
Valtio:  Yhdistynyt kuningaskunta
Osa:  Englanti
Hallintoalue:  Itä-Englanti
Kreivikunta:  Hertfordshire
Hallintopiiri:  Dacorum
Hallinnon tyyppi:  Kunta
Kokonaispinta-ala:  12,78 km2
Väestö
Väkiluku (2011):  18 015
 www.berkhamstedtowncouncil.gov.uk 
Berkhamsted on noin 18 000 asukkaan kunta (civil parish) Hertfordshiren kreivikunnassa Itä-Englannissa. Kunta kuuluu Dacorumin hallintopiiriin ja sijaitsee Chilternin kukkuloilla Bulbourne-joen laaksossa.
Berkhamstedissa sijaitsee normanniaikainen kivilinna Berkhamstedin linna. Tarinan mukaan anglosaksien armeija antautui juuri siellä Normandian herttualle joulukuussa 1066, jolloin hänestä tuli Vilhelm Valloittaja.
Ystävyyskaupungit

Beaune (Ranska)
Neu Isenburg (Saksa)
Berkhamstedilaisia henkilöitä

Sarah Brightman (1960-), laulaja
Christopher Edmund Broome (1812–1886), sienitieteilijä
Graham Greene (1904–1991), kirjailija
Länsi-Suomen aikuiskoulutuskeskus

| Innova Länsi-Suomen aikuiskoulutuskeskus |
| --- | --- |
Perustettu:  1956
Kotipaikka:  Rauma
Toimiala:  Koulutus
Infobox OKVirheellinen NIMI-arvo: 
Innova Länsi-Suomen aikuiskoulutuskeskus oli Rauman ja Laitilan alueella toimiva aikuiskoulutuskeskus. Se yhdistyi vuoden 2010 alussa Porin ja Rauman ammattiopistojen sekä Porin aikuiskoulutuskeskuksen kanssa Länsirannikon Koulutus Oy:ksi.
Historia

Rauma-Repolan konepajakoulu perustettiin vuonna 1956 ja muuttui vuonna 1974 Rauma-Repola Oy:n ammattikouluksi. Koulutus siirtyi myöhemmin telakan organisaatioon ja muutti nimensä vuonna 1984 teollisuusoppilaitokseksi. Viimeisin fuusio ennen Innovaa tapahtui vuonna 1992, jolloin koulun nimeksi tuli Finnyards Oy koulutuskeskus. Sen omistajiin lukeutuivat Rauma Oy, Hollming Oy sekä Suomen valtio.[lähde? ]
Laitilan Ammattikurssikeskuksen toiminta alkoi Laitilassa vuonna 1959 ja oli ensin liitettynä Vakka-Suomen ammattikouluun. Syyskuussa 1970 keskuksen henkilökunta kaksinkertaistui ja sen tilalle perustettiin Ammattikasvatushallituksen päätöksellä Laitilan Ammatillinen Kurssikeskus. Vuonna 1991 kurssikeskus muuttui aikuiskoulutuskeskukseksi ja muutti nimensä Laitilan Ammatilliseksi Aikuiskoulutuskeskukseksi.[lähde? ]
Finnyards Oy koulutuskeskus ja Laitilan Ammatillinen Aikuiskoulutuskeskus yhdistyivät vuonna 1998 Innova Länsi-Suomen aikuiskoulutuskeskukseksi tehden uudesta aikuiskoulutuskeskuksesta alueen suurimman. Innovan omistajana oli Laitilan ja Rauman muodostama kuntayhtymä.[lähde? ]
Työelämäpalvelut ja tuotekehitys

Innova tarjosi työlämäpalveluita ja tuotekehitystä kolmen erikoisosaston voimin. Innova Elepro perustettiin vuonna 2000 ja se erikoistui sähkö- ja elektroniikkateollisuuden henkilöstön käytännönläheiseen koulutukseen. Innova Elepro toimii Rauman Kaivopuiston Teknologiakylässä.
Innova Lasepro perustettiin vuonna 2006 ja se tarjosi teollisuusyritysten käyttöön modernia laserhitsausteknologiaa ja siihen liittyvää osaamista. Innova Lasepro toimi Laitilassa. Kauppa- ja teollisuusministeriö tunnusti Pätevöintilaitoksen vuonna 2004. Pätevöintilaitos tarjoaa yrityksille ja niiden työntekijöille hitsaukseen ja painelaitteisiin liittyviä pätevöintikokeita. Pätevöintilaitos toimi Raumalla.
Aiheesta muualla

WinNovan verkkosivut
Big Stonen piirikunta

Big Stone Minnesotan kartalla
Big Stonen piirikunta  sijaitsee Yhdysvaltojen Minnesotan osavaltion länsiosassa. Vuoden 2010 väestönlaskennassa siellä oli 5 269 asukasta. Piirikunta perustettiin 20. helmikuuta 1862 ja on saanut nimensä Big Stone Laken mukaan.
Berkeleyn piirikunta (Länsi-Virginia)

Berkeleyn piirikunta (engl. Berkeley County) on Yhdysvaltojen Länsi-Virginian osavaltiossa sijaitseva piirikunta. Sen väkiluku oli 122 076 vuonna 2020. Piirikunnan hallintokeskus on Martinstownin kaupunki. Piirikunta on perustettu vuonna 1772.